תקנות רופאי השיניים (בחינת רישוי)

{{ח:התחלה}}
{{ח:כותרת|תקנות רופאי השיניים (בחינת רישוי), התשנ״ב–1992}}

{{ח:פתיח-התחלה}}
{{ח:תיבה|ק״ת תשנ״ב, 1342|תקנות רופאי השיניים (בחינת רישוי)|https://olaw.org.il/takanot/takanot-5459.pdf}}; {{ח:תיבה|תשנ״ד, 246|תיקון|https://olaw.org.il/takanot/takanot-5565.pdf}}; {{ח:תיבה|תש״ס, 300|תיקון|https://olaw.org.il/takanot/takanot-6018.pdf}}; {{ח:תיבה|תשס״ו, 345|תיקון|https://olaw.org.il/takanot/takanot-6453.pdf}}; {{ח:תיבה|תשע״ב, 1153|תיקון|https://olaw.org.il/takanot/takanot-7120.pdf}}; {{ח:תיבה|תשע״ז, 1205|תיקון|https://olaw.org.il/takanot/takanot-7824.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת רופאי השיניים#סעיף 6|סעיפים 6}} {{ח:חיצוני|פקודת רופאי השיניים#סעיף 65|ו־65}} {{ח:חיצוני|פקודת רופאי השיניים|לפקודת רופאי השיניים [נוסח חדש], התשל״ט–1979}} (להלן – הפקודה), לאחר התייעצות עם המועצה המדעית אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תש״ס}}
{{ח:ת}} בתקנות אלה –
{{ח:ת|סוג=הגדרה}} ”בחינה“ – בחינת רישוי לריפוי שיניים לפי {{ח:פנימי|סעיף 4|תקנה 4}};
{{ח:ת|סוג=הגדרה}} ”בית ספר מוכר“ – בית ספר לרפואת שיניים של מוסד להשכלה גבוהה בישראל שהמועצה להשכלה גבוהה הכירה בו;
{{ח:ת|סוג=הגדרה}} ”המנהל הכללי“ – המנהל הכללי של משרד הבריאות;
{{ח:ת|סוג=הגדרה}} ”המנהל“ – מי שהמנהל הכללי הסמיכו לענין תקנות אלה;
{{ח:ת|סוג=הגדרה}} ”ועדת הבחינה“ – ועדה שמינה המנהל לפי {{ח:פנימי|סעיף 8|תקנה 8}};
{{ח:ת|סוג=הגדרה}} ”מומחה“ – רופא שיניים בעל תואר מומחה כמשמעותו {{ח:חיצוני|תקנות רופאי שיניים (אישור תואר מומחה ובחינות)|בתקנות רופאי שיניים (אישור תואר מומחה ובחינות), התשל״ז–1977}};
{{ח:ת|סוג=הגדרה}} ”מכינה מוכרת“ – קורס הכנה לבחינה שלב א׳ או שלב ב׳, או לשני השלבים, שעורך בית ספר מוכר, או קורס הכנה כאמור, במוסד אחר, שאישר המנהל לאחר התייעצות לענין ההכרה בקורס, עם המועצה המדעית.

{{ח:סעיף|2|זכות לגשת לבחינה}}
{{ח:ת}} זכאי לגשת לבחינה מי שזולת הבחינה התקיימו בו דרישות {{ח:חיצוני|פקודת רופאי השיניים#סעיף 6|סעיף 6 לפקודה}} ואולם לענין {{ח:חיצוני|פקודת רופאי השיניים#סעיף 6|סעיף 6(ב)(2) לפקודה}}, די שקיבל אישור מהנהלת בית ספר מוכר על סיום כלל לימודי רפואת שיניים, למעט קבלת אישור על עבודת הגמר (להלן – המבקש).

{{ח:סעיף|3|הגשת בקשה|תיקון: תשע״ז}}
{{ח:ת}} בקשה להיבחן יגיש המבקש, בכתב, לועדת הבחינה, באמצעות המנהל, לא יאוחר מ־30 ימים לפני מועד הבחינה; המנהל יאשר כי התמלאו במבקש התנאים הנקובים {{ח:פנימי|סעיף 2|בתקנה 2}}; לבקשה יצורף אישור על תשלום האגרה שלפי {{ח:חיצוני|צו רופאי השיניים (אגרת בחינה)#סעיף 2|סעיף 2 לצו רופאי השיניים (אגרת בחינה), התשמ״ד–1983}}.

{{ח:סעיף|4|הרכב הבחינה|תיקון: תש״ס}}
{{ח:ת}} הבחינה תיערך בשני שלבים כמפורט להלן:
{{ח:תת|(1)}} בחינה עיונית בכתב;
{{ח:תת|(2)}} שלב ב׳ – בחינה מעשית שיכול שתכלול: אבחון, תכנית טיפולים ומטלות ידניות;
{{ח:ת}} ואולם רשאי המנהל הכללי, בנסיבות מיוחדות, לקבוע שבמועד מסויים תיערך הבחינה בשלב אחד בלבד מן השניים האמורים.

{{ח:סעיף|5|מועדי הבחינה}}
{{ח:תת|(א)}} הבחינה תיערך פעמיים בשנה, במועדים שתקבע ועדת הבחינה, ושמרחק הזמן שביניהם לא יפחת מחמישה חדשים.
{{ח:תת|(ב)}} חמישים ימים לפחות לפני מועד הבחינה יפרסם יושב ראש ועדת הבחינה, בשני עתונים יומיים לפחות, הודעה על מועדי הבחינה ומקומה ועל מענה של הועדה.

{{ח:סעיף|6|שפת הבחינה}}
{{ח:תת|(א)}} הבחינה בכתב תיערך בשפה העברית או, ככל האפשר, בשפה שנבחנים, במספר שאישרה הועדה, ביקשו להיבחן בה.
{{ח:תת|(ב)}} יושב ראש הועדה יזמן ככל האפשר לבחינה מעשית או בעל־פה בוחן השולט בשפה שנבחנים, במספר שאישרה הועדה, ביקשו להיבחן בה.

{{ח:סעיף|7|נושאי הבחינה|תיקון: תש״ס}}
{{ח:תת|(א)}} נושאי הבחינה בשלב א׳ יהיו כמפורט בחלק א׳ בתוספת.
{{ח:תת|(ב)}} בחינת שלב ב׳ יכול שתכלול אבחון, תכנית טיפול, בכתב או בעל פה או שניהם כאחד, וכן מטלות ידניות; דוגמאות למטלות כאמור מפורטות בחלק ב׳ בתוספת.
{{ח:תת|(ג)}} הבחינה המעשית יכול שתיערך במתרפאים או בבובות דמי או בשניהם.

{{ח:סעיף|8|ועדת הבחינה}}
{{ח:תת|(א)}} המנהל הכללי ימנה ועדת בחינה של שבעה רופאי שיניים שהרכבה:
{{ח:תתת|(1)}} שני מומחים מתוך רשימה שהגישה לו המועצה המדעית;
{{ח:תתת|(2)}} שניים מתוך רשימת חברי סגל הוראה בדרגת מרצה בכיר לפחות, שהגיש לו כל אחד משני בתי הספר המוכרים;
{{ח:תתת|(3)}} רופא שיניים, עובד משרד הבריאות, שיהיה נציג המנהל הכללי.
{{ח:תת|(ב)}} המנהל הכללי ימנה את יושב ראש הועדה מבין חבריה.
{{ח:תת|(ג)}} לא הוגשו רשימות כאמור בתקנת משנה (א) תוך חודש ימים מיום קבלת דרישת המנהל הכללי על כך – ימנה המנהל הכללי מומחים לחברי ועדת הבחינה, כפי שייראה לו.
{{ח:תת|(ד)}} לכל חבר הועדה ימונה ממלא מקום בדרך שמונה החבר.

{{ח:סעיף|9|תפקידי ועדת הבחינה וסמכויותיה}}
{{ח:תת|(א)}} תפקידיה של ועדת הבחינה הם:
{{ח:תתת|(1)}} לערוך את שאלון הבחינה בכתב;
{{ח:תתת|(2)}} לארגן ולקיים את הבחינה בכתב ואת הבחינה בעבודה מעשית ובעל־פה;
{{ח:תתת|(3)}} למנות בוחנים ומפקחים ולזמנם לבחינה;
{{ח:תתת|(4)}} לרכז ולאשר את תוצאות הבחינה;
{{ח:תתת|(5)}} לדווח למנהל על קיום הבחינה ותוצאותיה.
{{ח:תת|(ב)}} נבצר מחבר ועדת הבחינה להשתתף בישיבות הועדה או למלא תפקידיו בה, או התפטר, ישתתף תחתיו ממלא מקומו.
{{ח:תת|(ג)}} לא השתתף חבר ועדת הבחינה בשלוש ישיבות רצופות של הועדה ללא סיבה סבירה, לדעת יושב ראש הועדה, יראוהו כמתפטר מהועדה, ובלבד שניתנה לו הזדמנות להשמיע טענותיו בפני המנהל הכללי.
{{ח:תת|(ד)}} ועדת הבחינה תקבע את סדרי עבודתה.
{{ח:תת|(ה)}} יושב ראש ועדת בחינה רשאי למנות ועדות משנה מבין חבריה.
{{ח:תת|(ו)}} חמישה מבין חברי ועדת בחינה ובהם היושב ראש יהוו מנין חוקי להחלטותיה.
{{ח:תת|(ז)}} לא היה מנין חוקי בשתי ישיבות רצופות, יקבע היושב ראש מספר חברי הועדה שיהווה את המנין החוקי בישיבותיה הבאות.
{{ח:תת|(ח)}} שמות חברי ועדת הבחינה וממלאי מקומם יפורסמו ברשומות.

{{ח:סעיף|10|תקופת כהונתו של חבר ועדת בחינה}}
{{ח:ת}} תקופת כהונתו של חבר ועדת בחינה תהא שלוש שנים מיום מינויו ויכול שיתמנה לתקופות כהונה נוספות; חבר הועדה שתקופת כהונתו תמה יוסיף לכהן בתפקידו עד למינוי חבר ועדה אחר במקומו.

{{ח:סעיף|11|נהלי הבחינה}}
{{ח:תת|(א)}} בשלב א׳ של הבחינה –
{{ח:תתת|(1)}} ייקבע לכל נבחן מספר והנבחן ירשום על הדף הראשון של מחברת הבחינה את מספרו; לא ירשום נבחן את שמו על מחברת הבחינה;
{{ח:תתת|(2)}} לא יתלוש נבחן דפים מתוך מחברת הבחינה;
{{ח:תתת|(3)}} נבחן שיש ברשותו בשעת הבחינה ספר, רשימה או כתב שהחזקתם אסורה או שהוא עוזר או נעזר בנבחן אחר או מפריע לו, רשאי המפקח על הבחינה, אם יש לו יסוד להניח שהנבחן עשה כאמור, להפסיק את בחינתו ולהוציאו מחדר הבחינה.
{{ח:תת|(ב)}} נהלי שלב ב׳ של הבחינה ודרישות המשמעת בה, ייקבעו בידי ועדת הבחינה.

{{ח:סעיף|12|דין העובר על המשמעת}}
{{ח:תת|(א)}} נבחן שפגע במשמעת כאמור {{ח:פנימי|סעיף 11|בתקנה 11}}, בין אם הופסקה בחינתו והוצא מחדר הבחינה ובין אם לאו רשאית ועדת הבחינה לאסור עליו להשתתף בבחינה במועד אחר.
{{ח:תת|(ב)}} לא תחליט ועדת הבחינה לפי תקנת משנה (א) אלא לאחר שנתנה לנבחן הזדמנות להשמיע את טענותיו בפניה או בפני ועדה שמינה לכך המנהל הכללי.

{{ח:סעיף|13|תוצאות הבחינות|תיקון: תש״ס}}
{{ח:תת|(א)}} תוצאות שלב א׳ ושלב ב׳ של הבחינה יצויינו ב”עבר“ או ”נכשל“.
{{ח:תת|(ב)}} ציון ”עבר“ בבחינה יהיה ששים אחוזים לפחות בכל שלב.
{{ח:תת|(ג)}} ציון ”עבר“ בשלב א׳ של הבחינה הוא תנאי מוקדם לזכאות לגשת לשלב ב׳ של הבחינה.
{{ח:תת|(ד)}} נבחן שקיבל ציון ”עבר“ בשלב א׳ של הבחינה ייבחן בשלב ב׳ תוך 30 ימים מיום שהודע לו על תוצאות שלב א׳.
{{ח:תת|(ה)}} רק ציון ”עבר“ בבחינה בשני שלביה או בשלב אחד, אם קוימה רק לפי {{ח:פנימי|סעיף 4|תקנה 4}}, יזכה את המבקש ברשיון לעסוק ברפואת שיניים בכפוף לכך שהוא ממלא אחר שאר התנאים הקבועים {{ח:חיצוני|פקודת רופאי השיניים#סעיף 6|בסעיף 6 לפקודה}}.

{{ח:סעיף|14|הודעה על תוצאות הבחינה}}
{{ח:ת}} יושב ראש ועדת הבחינה ישלח לנבחן את תוצאות שלב ב׳ של הבחינה תוך 30 ימים ממועד הבחינה.

{{ח:סעיף|15|בחינה חוזרת|תיקון: תש״ס}}
{{ח:תת|(א)}} נבחן שנכשל באחד משלבי הבחינה רשאי לשוב ולהיבחן באותו שלב, במועד אחר, בכפוף לאמור {{ח:פנימי|סעיף 12|בתקנה 12}} ובתקנת משנה (ב).
{{ח:תת|(ב)}} נבחן שנכשל שלוש פעמים רצופות באחד משלבי הבחינה יוכל לשוב ולהיבחן באותו שלב, רק לאחר שסיים מכינה מוכרת וקיבל ציון של שישים אחוזים לפחות.

{{ח:סעיף|16|ערר|תיקון: תשס״ו, תשע״ב}}
{{ח:תת|(א)}} נבחן הרואה עצמו נפגע מהחלטת ועדת הבחינה על כשלונו בבחינה, רשאי לערור, בכתב, בפני המנהל הכללי תוך שלושים ימים מקבלתה.
{{ח:תת|(ב)}} קיבל המנהל הכללי ערר כאמור, ימנה ועדת ערר שתכלול עובד משרד הבריאות, שהוא רופא שיניים מומחה כמשמעותו {{ח:חיצוני|תקנות רופאי שיניים (אישור תואר מומחה ובחינות)|בתקנות רופאי שיניים (אישור תואר מומחה ובחינות), התשל״ז–1977}} וראשי בתי הספר המוכרים או ממלאי מקומם.
{{ח:תת|(ג)}} המנהל הכללי יעביר ערר שקיבל כאמור לועדת הערר שמינה והועדה תחליט בערר תוך 30 ימים ממינויה; החלטת ועדת הערר תהא סופית.

{{ח:סעיף|17|מכינה מוכרת וציון מגן|תיקון: תש״ס}}
{{ח:תת|(א)}} מבקש רשאי להשתתף במכינה מוכרת לקראת כל אחד משלבי הבחינה.
{{ח:תת|(ב)}} מי שסיים מכינה מוכרת יקבל ציון הערכה; קיבל ציון הערכה של שישים אחוזים לפחות, יהווה הציון ציון מגן לאותו שלב בבחינת הרישוי.
{{ח:תת|(ג)}} בחישוב תוצאות כל שלב משלבי הבחינה יובא בחשבון ציון המגן לפי נוהל שקבעה ועדת הבחינה, ובלבד שהנבחן קיבל באותו שלב של הבחינה ציון של חמישים אחוזים לפחות.

{{ח:סעיף|18|ציון מגן לבוגר בית ספר מוכר|תיקון: תשנ״ד, תש״ס}}
{{ח:תת|(א)}} מי שסיים את לימודיו ברפואת שיניים בבית ספר מוכר, יהיו ציוניו הסופיים בבית הספר בתחום העיוני ובתחום המעשי (אבחון ועבודה ידנית), ציוני מגן בכל אחד משלבי הבחינה, לפי הענין.
{{ח:תת|(ב)}} נכשל בוגר שסיים את לימודיו, כאמור בתקנת משנה (א), שלוש פעמים רצופות בשלב משלבי הבחינה, יהא ציון המגן שלו הציון שקיבל במכינה מוכרת לאותו שלב, בהתאם {{ח:פנימי|סעיף 15|לתקנה 15}}.

{{ח:סעיף|19|סודיות}}
{{ח:תת|(א)}} דיוני ועדת הבחינה וכל חומר הבחינה הם סודיים ואין למסור את תכנם או לגלותם.
{{ח:תת|(ב)}} על אף האמור בתקנת משנה (א) רשאי נבחן שנכשל לקבל מידע על התחום בו נכשל.

{{ח:סעיף|20|הוראות מעבר}}
{{ח:תת|(א)}} הבחינה הראשונה לפי תקנות אלה תיערך לא יאוחר מ־60 ימים לאחר תחילתן.
{{ח:תת|(ב)}} הבחינה האמורה בתקנת משנה (א) תהיה בחינה של שלב א׳ בלבד.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 7|תקנה 7}})}}}}
{{ח:קטע3|תוספת חלק א|חלק א׳: נושאים לשלב א׳ של הבחינה}}

{{ח:סעיף*|(1)||עוגן=תוספת חלק א פרט 1}}
{{ח:ת}} אבחנה, רפואת הפה, רדיולוגיה אורלית ופתולוגיה אורלית;

{{ח:סעיף*|(2)||עוגן=תוספת חלק א פרט 2}}
{{ח:ת}} אילחוש מקומי, עזרה ראשונה, מצבי חירום רפואי;

{{ח:סעיף*|(3)||עוגן=תוספת חלק א פרט 3}}
{{ח:ת}} רפואת שיניים משמרת, שיקום פרותטי, חומרים דנטליים;

{{ח:סעיף*|(4)||עוגן=תוספת חלק א פרט 4}}
{{ח:ת}} רפואת שיניים לילדים;

{{ח:סעיף*|(5)||עוגן=תוספת חלק א פרט 5}}
{{ח:ת}} כירורגית פה ולסתות;

{{ח:סעיף*|(6)||עוגן=תוספת חלק א פרט 6}}
{{ח:ת}} פריודונטיה;

{{ח:סעיף*|(7)||עוגן=תוספת חלק א פרט 7}}
{{ח:ת}} אנדודונטיה;

{{ח:סעיף*|(8)||עוגן=תוספת חלק א פרט 8}}
{{ח:ת}} יישום הידע במקצועות הפרה־קליניים והקליניים;

{{ח:סעיף*|(9)||עוגן=תוספת חלק א פרט 9}}
{{ח:ת}} חוק ואתיקה הנוגעים לעיסוק ברפואת שיניים.

{{ח:קטע3|תוספת חלק ב|חלק ב{{ח:הערה|׳}}: נושאים נוספים לשלב ב׳ של הבחינה}}

{{ח:סעיף*|(1)||עוגן=תוספת חלק ב פרט 1}}
{{ח:ת}} שחזור אמלגם סוג 2;

{{ח:סעיף*|(2)||עוגן=תוספת חלק ב פרט 2}}
{{ח:ת}} שחזור מחומר מורכב סוג 3;

{{ח:סעיף*|(3)||עוגן=תוספת חלק ב פרט 3}}
{{ח:ת}} טיפול שורש בשן עם תעלה אחת;

{{ח:סעיף*|(4)||עוגן=תוספת חלק ב פרט 4}}
{{ח:ת}} שלבים בהכנת כתר – השחזה, מטבע, כתר זמני משרף;

{{ח:סעיף*|(5)||עוגן=תוספת חלק ב פרט 5}}
{{ח:ת}} תכנון תותבת חלקית להוצאה;

{{ח:סעיף*|(6)||עוגן=תוספת חלק ב פרט 6}}
{{ח:ת}} סילוק אבנית והחלקת שורשים ברבע פה כולל בדיקה ורישום;

{{ח:סעיף*|(7)||עוגן=תוספת חלק ב פרט 7}}
{{ח:ת}} צילומי רנטגן פריאפקלים.

{{ח:חתימות|ו׳ בתמוז התשנ״ב (7 ביולי 1992)}}
* '''משה משיח'''
המנהל הכללי של משרד הבריאות
* נתאשר.
'''אהוד אולמרט'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]